Narancsbőr elleni kávés, paprikás, fahéjas testápoló tömb | Lukrécia kencéi
Jelenleg itt vagy: Lukrécia kencéi » Testápolók » Narancsbőr elleni kávés, paprikás, fahéjas testápoló tömb
Írta: arminacska 2012. június 04.
Sokat gondolkodtam azon, mivel válthatnám ki a bolti cellulitiszos és fogyasztó krémeimet, mígnem Lukrécia kávés testápoló tömbjén felbuzdulva én is elkészítettem a saját változatomat.
Ehhez is kell egy kis előkészület, mert először kell készíteni kávés olajat (ld. Lukréciánál), és paprikás-fahéjas olajat.
A paprikás-fahéjas olajat így készítettem: 50ml-s barna tégelybe töltöttem olíva-repce olajat, majd adtam hozzá annyi fahéjat és ERŐS paprikát, amennyit felvett. Ezt naponta rázogattam, két hét után pedig leszűrtem, ezt használtam fel a krémbe.
A krémet célszerű éjjel használni, a grépfrút illóolaj miatt!
25g. fahéjas-paprikás olaj
25g. kávés olaj
30g. kókuszolaj
20g. kakaóvaj
10g. méhviasz
grépfrút illó
A méhviaszt, kakaóvajat felmelegíted, majd hozzáadod a kókuszolajat, majd ha felolvadt a tűzről levéve kevergetés mellett hozzáadod a folyékony olajakat. Ha megdermedt, melegítsük kicsit újra, majd ha hűlt, akkor adjuk hozzá az illóolajakat, töltsük tégelybe, tegyük mélyhűtőbe fél-egy órára, majd mint egy normál testápoló tömböt használhatjuk. :)
2013. 08. 26. 11:41
Nagyon tetszik a recept, egy hete már oda is tettem érlelődni az olajat paprikával (őrölt csilit tettem bele), a fahéjat kifelejtettem, de ma még dobok bele)
Egy kérdés, szerintem fontos lehet: az erőspaprika-macerátum miatt félek, hogy ez a kence felerősíti a szőrnövekedést a kezelt területeken. Volt valakinek ezzel kapcsolatban valami tapasztalata? Szerencsére “erős szőrzetű” vagyok (haj esetén klassz, sajna lábon-combon fenéken kevésbé).
Nagynéném, belgyógyász, hajhullás és kopaszodás ellen erőspaprika alkoholos macerátumát használja a betegeinél, hatásosan. Ezért félek kicsit, hogy ettől a krémtől menekül a narancs, de esetleg jön a szőr!!!
Minden észrevételt előre is köszönök
2013. 07. 23. 20:10
2013. 07. 22. 17:09
Szia szakszonandrea !
Itt megtalálod! http://lukreciakencei.hu/recept/testapolas/testapolok/kaves-testapolotomb-narancsborre
2013. 07. 22. 14:32
A kávés olajat hogy készítjük? Nem látom sehol Vagy az az ami a kávés ébredésnél van?Köszi
Lehet a macerátumot naprafprgó olajjal is készíteni??
2013. 03. 13. 09:39
A fahéjas-paprikás oldatnál fele fele arányban raktál belőlük?
2013. 03. 13. 09:38
Az volna a kérdésem, hogy a grépfrút illó helyet használhatok narancsot is? Köszi!
2013. 03. 01. 22:04
Most látom hogy ez már elég régi hozzászólás volt agyongy azóta biztos rájöttél
Szuper a recept elkészítettem kipróbáltam… hát csak jót tudok róla mondani isteni!
Én grapefruit illó helyett borókát használtam és ezzel is nagyon hatásos. Lassan készíthetem a 2. adagot. Még izomlázra is jó volt este bekentem másnapra csak ott fájt ahol nem kentem be a krémmel..
Szia agyongy!
Igen piros narancsos a krém színe, nekem nem fogott meg semmit. De krémezés után én kb. 5 percet várok és csak utána öltözök föl.
agyongy szerint:
2012. 07. 30. 13:19
Sziasztok! Nektek is piros lett a krém? Ha igen, akkor azt szeretnem tudni, hogy összefogja az ágyneműt/pizsit? Köszi a választ! Szép napot!
2012. 06. 15. 14:22
Szia Existens22: sztem nem lehet a só, mivel én gyakran veszek sófűrdőt ( http://lukreciakencei.hu/recept/testapolas/borapolas/narancsbor-elleni-receptek/soval-a-mereganyagok-ellen) és akkor semmi bajom ettől. Valami más kell legyen mögötte, csak nem tudom, h mi .
Nagyon sokan dicsérik a fekete szappant, félre ne értsetek, én nem akarok senkit sem lebeszélni a használatáról, csak mint lehetséges kedvezőtlen hatását említettem mivel olcsónak nem olcsó, ezért érdemes egyszerre csak egyet venni kipróbálásra.
Zsu1981 szerint:
2012. 06. 15. 12:56
ok, akkor kipróbálom. ha nagyon csípne, akkor majd testen elhasználom, az csak nem annyira érzékeny, mint az arc.
de majd csak este mosom majd ezzel az arcom, reggelre meg kitalálok vmi mást…csak fogalmam sincs mivel mossam le ..nincs vkinek ötlete mi jó a vegyes bőrre, ami habzik is? tonikot nem szeretnék használni, mert az meg nagyon szárít. vmi olyasmi kéne, ami géles, zselés állagú….
ja igen, a teafa olajat ha kihagyom, akkor az nagy vétek?
Freya, nem lehet, hogy a sérült hámsejtek miatt csíp? ha alkohollal áttörlöm a bőröm, az is csíp, ahol vannak pattanások..
2012. 06. 15. 12:31
Freya – Egyik oldalon olvastam, hogy van ahol tengervizet is használnak hozzá. Feltételezem, hogy a só benne marad. Előfordulhat, hogy az csíp téged? Legalábbis azt már hallottam, hogy a só csípő érzetet adott. Csak egy ötlet, mert én még nem próbáltam sosem a szappant.
2012. 06. 15. 12:14
Sziasztok’ a fekete szappannal kapcsolatosan szolnek hozza: sajnos az a tapasztalatom, h valami oknal fogva csip, de nemcsak engem hanem a lanyomat es meg parat az ismeroseim eseteben -akik probaltak. Nem lehet a NaOH-ra fogni, hiszen egyreszt mar kozel egy eve vettem en, masreszt meg sztem ok sem adhatjak ki amig meg nem erett. Ket helyrol is vettem szappant, nem azonos az eredete sem, de csipni mindketto csip .
2012. 06. 15. 12:03
Kedves Zsu1981!
A recept az én receptem, válaszolok a kérdésedre Igen, tökéletes pasztillából is, miért ne lenne? Én is abból szoktam csinálni, ha nincs tiszta, finomítatlanom. A fekete szappan nagyon jó az arcbőrre, főleg a Tiédre, szerintem próbáld ki. Bár, lehet, nem fog beválni, mert nagyon sokaknak nem válik be, én a helyedben kipróbálnám. Nekem az ekcémámra az arcomon pl. hatott. Az UV védelem azt jelenti, hogy csökkenti a káros sugarakat, ettől függetlenül valamennyit fogsz barnulni. Nézd meg a fizikai fényvédőket: TELJESEN visszaveri a titán-dioxid, a cink-oxid és a kakaóvaj a sugarakat, és mégis lebarnul az ember Én is lebarnultam, pedig az én napozókrémem használtam.
Ezt a testápolót szeretném megcsinálni, és az lenne a kérdésem, hogy a kakaóvajat és a méhviaszt lehet-e pasztillából csinálni?
A másik dolog ami foglalkoztat, hogy most fog elfogyni a Neutrogena arclemosóm és arra gondoltam, hogy lecserélem fekete szappanra. Mit gondolsz Lukrécia, jó lenne az én zsíros, mitesszeres arcomra? Mondjuk azt olvastam róla, hogy mivel shea vajat tartalmaz, ezért UV védelmet nyújt. Ez azt jelenti, hogy ha reggel azzal mostam arcot, akkor hiába napozok, nem fogok barnulni?
2012. 06. 04. 18:12
Én valahol azt olvastam, és Fanni is írta azt hiszem az aromaterápiás fórumban, hogy 30 ml alapolajhoz 8-10 csepp illót tegyünk. Bár gondolom, nem mindegy, hogy milyen minőségű illóról van szó. Szerintem jobb kevesebbel kezdeni, főleg a fahéj illóból.
2012. 06. 04. 16:57
Igen. Most már biztosan én is képes leszek felfogni… ha már eddig nem ment.
2012. 06. 04. 15:54
Igen Batora!
Kincs, igen, ezért is írtam, hogy “mennyit bír az orrod és a bőröd”. Ettől a 30-30 plusz x csepptől én szerintem a falnak mennék. Minden értelemben.
LucaSoma: Arminacska szerintem érthetően leírta, ami nekem nem sikerült.
2012. 06. 04. 15:37
Most ha én odaírom ehhez az olajhoz, hogy mennyit raktam bele, az más bőrének már lehet sok lesz. Az én bőröm rengeteg illóolajat elbír, mindegyikből 30 csepp ment bele – ELSŐRE -, utána még a fahéjból raktam, és most érzem azt, hogy na, ez most használ igazán…
2012. 06. 04. 15:07
Itt az illóolajok bőrre gyakorolt hatása a lényeg! Nem pedig az illóolajok orron át történő lélekre gyakorolt hatásáról van szó!
Miután itt az a lényeg, hogy ezek az illók mélyen a bőrbe szívódjanak és ott kifejtsék hatásukat, számomra az illat itt nem számít. Ha valamelyik illóolaj illatát nem szeretem, akkor azt kihagyom és keresek helyette alternatív megoldást.
2012. 06. 04. 14:56
Szerintem terápiás hatás szempontjából nem elhanyagolható az illat.
Igen, ez igaz. Csakhogy ebben az esetben nem az illat a lényeg, hanem a terápiás hatás. Induljunk ki ebből…
2012. 06. 04. 13:23
LucaSoma, igazad van, nagyon nem mindegy. Mint ahogyan az sem, hogy mennyit bír az orrod és a bőröd Iránymutatásnak tényleg oda lehetne írni, hogy X. márkából Y csepp, de ezzel szinte semmivel nem vagy előrébb. Ezt neked kell kikísérletezni: pár cseppel kezd, ha kevésnek érzed az egyiket, akkor abból még rakj hozzá egy keveset, várj egy kicsit, szellőztesd ki az orrodat, szagold meg újra….
Gondolj bele, milyen bosszantó lenne, ha belezúdítanál egy kisebb vagyont (ha terápiás illóolajad van), majd kiderül, hogy felfordul tőle a gyomrod, olyan erős az illata. Jelen receptnél még több heti munkád is kárba menne.
2012. 06. 04. 12:16
Vigyázat: az erőspaprika-kivonat és a fahély illóolaj nagyon irritáló hatásúak, érzékeny bőrűeknek nem tanácsos az alkalmazásuk, és normál bőrűeknek is csak kis mennyiségben.
2012. 06. 04. 10:52
Klassz a recept! De tegyétek már meg, kérlek – más recepteknél is-, hogy pontosan megadjátok, mennyi illót használjunk. Mert nagyon nem mindegy. Köszi!
citromlé víz lecitin szódabikarbóna kókuszolaj kamilla jojoba olaj cetilalkohol aloe vera gél méz olíva olaj almaecet mandula olaj glicerin rózsavíz alkohol keményítő kakaóvaj napraforgó olaj só borax méhviasz körömvirág olaj Karácsony szappan illóolaj szőlőmag olaj E vitamin pálma olaj rokonsal propolisz tinktúra cink oxid avokádó olaj nátronlúg hidegen sajtolt olaj kakaópor sheavaj ricinus olaj kecsketej gyógynövények